[{"text_idx": "#000006", "text": "Lleihau gwastraff bwyd yn ein cymuned gan helpu teuluoedd ar yr un pryd."}, {"text_idx": "#000008", "text": "Rydym wedi bod yn gweithio gyda siop leol Co-operative (Hirwaun), cynllun bwyd gwastraff Penderyn a\u2019r Trussell Trust (Glynneath) i ddarparu Pantri Bwyd Cymunedol, lle rydym yn cynnig bwyd sy\u2019n dod i ddiwedd ei ddyddiad defnyddio/ar ei orau cyn i bobl o fewn y gymuned yn ogystal a\u0302 theuluoedd yn yr ysgol. Mae\u2019r holl ddisgyblion yn cael eu hysbysu am hyn ac mae\u2019n cael ei hyrwyddo ar ein ap negeseuon ysgol a grw\u0302p Facebook Ffrindiau Hirwaun."}, {"text_idx": "#000009", "text": "Sut a pham wnaethoch chi benderfynu ar y darged hwn?"}, {"text_idx": "#000010", "text": "Ar o\u0302l cwblhau\u2019r Adolygiad Amgylcheddol, un peth a gafodd ei nodi ar ein cynllun gweithredu oedd yr angen i leihau gwastraff. Roedden ni wedi edrych ar ailgylchu o\u2019r blaen a phenderfynon ni edrych eto ar yr agwedd leihau. Yna gofynnodd y siop Co-op leol i ni ei helpu i leihau gwastraff bwyd a phenderfynon ni y byddai\u2019n helpu i gwrdd ag un o\u2019n targedau."}, {"text_idx": "#000012", "text": "Pan ddechreuodd y pantri, dim ond 1 neu 2 deulu oedd yn ei ddefnyddio. Nawr mae llawer mwy o deuluoedd yn ei ddefnyddio yn ogystal ag aelodau o\u2019r gymuned sydd heb gysylltiadau a\u0302\u2019r ysgol. Mae\u2019n cael ei hyrwyddo ar ein ap negeseuon ysgol a grwpiau cymunedol ar Facebook. Roedden ni\u2019n gallu rhoi hamperau i deuluoedd mewn angen adeg y Nadolig. Dywedodd Emma o Co-op. \u201cMae\u2019n wych gweld teuluoedd yn y gymuned yn elwa o\u2019r hyn y byddai wedi cael ei daflu fel arall, mae llawer llai o wastraff wedi bod ers dechrau\u2019r pantri.\u201d"}, {"text_idx": "#000014", "text": "Byddwn yn parhau i gynnal y pantri cymunedol o leiaf unwaith yr wythnos. Dywedodd un rhiant, \u201cdoes dim syniad gennych faint mae hyn wedi helpu\u201d a hoffem helpu mwy o aelodau ein cymuned. Rydym nawr yn edrych ar prosiectau ailgylchu/lleihau gwastraff eraill fel cadw bin ar y safle ar gyfer deunyddiau pacio sydd ddim yn cael eu hailgylchu ar ymyl y ffordd."}, {"text_idx": "#000015", "text": "Mae\u2019r pantri bwyd yn dda achos bod llai o fwyd yn mynd yn y bin ac mae\u2019n helpu pobl sydd ddim yn gallu afforddio cymaint a\u0302 hynny o fwyd. Mae angen llawer o ynni a dw\u0302r i dyfu bwyd ac mae\u2019n wastraff os yw\u2019r bwyd yn cael ei daflu yn y bin."}, {"text_idx": "#000016", "text": "Rwy\u2019n meddwl ei bod hi\u2019n wych bod mwy o bobl yn defnyddio\u2019r pantri. Mae\u2019n golygu, nid yn unig bod llai o wastraff, ond ein bod ni, fel cymuned yn helpu teuluoedd mewn angen. Mae hefyd yn rhoi cyfle da i rieni gymryd rhan mewn prosiectau eraill yn y dyfodol."}]